
	REPUBLIKA HRVATSKA
Trgovački sud u Zagrebu
Zagreb, Amruševa 2/II



									  73. St-8434/2015
R E P U B L I K A   H R V A T S K A 

R J E Š E NJ E 

	Trgovački sud u Zagrebu, po sucu Ivi Karin Šipek, na temelju pisanog prijedloga sudskog savjetnika Lovre Tomičić, u stečajnom predmetu povodom zahtjeva FINANCIJSKE AGENCIJE, za provedbu skraćenog stečajnog postupka nad dužnikom GRAMDIN d.o.o., Zagreb, Omiška 20, MBS: 080241344, OIB: 74796994154, dana 1. veljače 2017.

r i j e š i o  j e 

Obustavlja se skraćeni stečajni postupak nad dužnikom GRAMDIN d.o.o., Zagreb, Omiška 20, MBS: 080241344, OIB: 74796994154.

Obrazloženje

Financijska agencija podnijela je ovom sudu, na temelju odredbe čl. 429 st. 1 Stečajnog zakona ("Narodne novine" broj 71/15, dalje u tekstu: SZ), zahtjev za provedbu skraćenog stečajnog postupka nad dužnikom GRAMDIN d.o.o., Zagreb, Omiška 20, MBS: 080241344, OIB: 74796994154.
Prema odredbi čl. 428. st. 1 SZ  sud će provesti skraćeni stečajni postupak nad pravnom osobom ako su ispunjene sljedeće pretpostavke: 
· ako nema zaposlenih, 
· ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i
· ako nisu ispunjene pretpostavke za pokretanje drugog postupka radi brisanja iz sudskoga registra. 
Sud je temeljem čl. 430 SZ na mrežnoj stranici e-Oglasna ploča suda dana 13. srpnja 2016. objavio oglas kojim je pozvao osobe ovlaštene za zastupanje dužnika po zakonu u roku 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, uz upozorenje na pravne posljedice nepodnošenja takvog prijedloga.
Vjerovnik dužnika NOVA LJUBLJANSKA BANKA d.d. je dana 2. prosinca 2016. podnio prijedlog za otvaranje stečajnog postupka nad dužnikom te je izvijestio sud da prema dužniku na dan 2. prosinca 2016. ima potraživanje u iznosu od 7.136.263,59 kn. 855.319,58 kn, kao i da dužnik ima imovinu.
Vjerovnik dužnika Republika Hrvatska je dana 6. prosinca 2016. podnio prijedlog za otvaranje stečajnog postupka nad dužnikom te je izvijestio sud da prema dužniku na dan 2. prosinca 2016. ima potraživanje u iznosu od 133.939,03 kn, kao i da dužnik ima imovinu.

Ovaj sud je zaključkom od 12. siječnja 2017. pozvao vjerovnika NOVA LJUBLJANSKA BANKA d.d. da u roku od osam dana od primitka zaključka predujmi iznos od 1.000,00 kuna u Fond za namirenje troškova stečajnoga postupka, te iznos od 5.000,00 kn za namirenje troškova stečajnog postupka.
Vjerovnik NOVA LJUBLJANSKA BANKA d.d. obavijestila je podneskom od 25. siječnja 2017. ovaj sud da je dana 20. siječnja 2017. uplatila određeni iznos predujma.
Republika Hrvatska je, sukladno čl. 114. st. 3. SZ, oslobođena predujmljivanja iznosa od 1.000,00 kuna u Fond za namirenje troškova stečajnoga postupka te dodatnog iznosa koji ne može biti viši od 20.000,00 kuna u smislu stavka 1. navedenog članka. 
Kako iz navedenog proizlazi da u konkretnom slučaju nisu ispunjene pretpostavke za provedbu skraćenog stečajnog postupka koji završava otvaranjem i istovremenim zaključenjem skraćenog stečajnog postupka (čl. 431 SZ), odlučeno je primjenom odredbe čl. 433. SZ-a kao u izreci ovog rješenja.
Nakon pravomoćnosti ovog rješenja, posebnim će se rješenjem odlučiti da li će se nad gore navedenim dužnikom pokrenuti prethodni postupak ili će rješenjem odmah otvoriti redovni stečajni postupak (čl. 433 SZ).

				U Zagrebu, dana 1. veljače 2017.

SUDAC
Iva Karin Šipek,v.r.


Pisani prijedlog odluke izradio:
Lovro Tomičić, sudski savjetnik


UPUTA O PRAVNOM LIJEKU
Protiv ovog rješenja dopuštena je žalba Visokom trgovačkom sudu RH, a koja se podnosi u roku od 8 (osam) dana ovome sudu u 3 (tri) primjerka.  



Za točnost otpravka-ovlašteni službenik:
Mirela Šantek

